"Анҵамҭа ҷыда". Егрытəи афымцастанциа.
10.02.2016
Ацәажәарақәа маҷымкуа иахылҵит Егрытәи афымцастанциа аус азыруа, Қырҭтәыла иҟоу аӡҭачы аӡы иагхоу- иагымхоу азҵаара. Аиаша ашьақәргыларазы Аҧсны амассатә информациа ахархәагақәа русзуҩцәа жәаҩык инареиҳаны Қырҭтәыла иҟоу Џьвартәи аӡеизгарҭахь инеит аҭагылазаашьа зеиҧшроу рбарц азы.
Аиашеи амци ирыбжьоу «Амшеикушара» анҵамҭа ҷыдаҿы.
Егрытәи афымцастанциа аус азыруа аӡҭачахьы ухалаанӡа, Аҧсни Қырҭтәылеи рҳәаа уахысроуп, атәым ҳәынҭқаррахь ацара аҧҟаррақәа инарықәршәаны. Аҧсуа ҳәаахьчаҩцәа рнаҩс, Егры аӡиас уанырлак, ашәҟәқәа гәарҭоит ақырҭқәа. Жәыргьыҭи Џьвари урылсыр ауп, аплотинахь ухаларц азы.
Ҩнызқьи жәаҩа шықәсанӡа Егрытәи аӡҭачгьы аанызкыло аҭӡы зегьы иреиҳауп ҳәа иҧхьаӡан, агидроелектростаницақәа рхыҧхьаӡараҿы.
Аплотина ашьапы аҭбаара ҧшьынҩажәи жәаба метра ыҟоуп, аура хышә метра рҟынӡа иҳаракуп. Иара ауп аӡҭачы аанызкыло.
Аӡҭачы аҭбаареи, ауреи рымҽхак акыр ишдуугьы, сынтәатәи аӡынразы акыр илаҟәит. Уи ус шаку арҵабыргразы иаҭахӡам акгьы. Зегьы унарбоит авидеокамера абла.
Аплотинаҿы аус зуа аспециалистцәа уахгьы ҽынгьы иахылаҧшуеит аӡы иахьынӡагхо, мамзаргьы иахьынӡашьҭыҵуа. Аха иахьазы ишагхац- иагхоит рҳәоит. Ари акыр ишәарҭоуп агенераторқәа русуразы.
Даҽакала иаҳҳәозар, жәохә километра зоура ыҟоу, жә- метрак иҭбаау атоннель еснагь иҭәызарц азы, аӡҭачы иагымзароуп. Мамзар атоннель аҟнытә, атурбинақәа ирыҭҟьаны агрегатқәа рахь инеиуа аӡы амч ҧсыҽхоит. Атурбинақәа аангылар ҟалоит.
Иара убасгьы , аспециалистцәа иазгәарҭеит, аҵыхәтәантәи ашықәсазы Аҧсны инырхуа афымцалашара акыр ишацлаз.
Галынтәи хәыда – ҧсада иҳауа афымцалашара аиҷаҳаразы инызхуа ишахәҭоу ирхылаҧштәуп, ҳәа рыҧхьаӡоит Егрытәи агидроелектростанциа анапхгара.
Аҧсны имаҷым анхарҭақәеи, анаплакқәеи рышҟа инеиуа афымцамчы агәаҭагақәа . Аха иахьазы дара азхом. Убри анаҩсгьы, афымцалашара зынӡа ҳаиҷаҳаӡом. Уахынла иахьаҭахыугьы , иахьаҭахымгьы , анхарҭақәагьы уахь иналаҵаны алашара аркуп, иҳарцәаӡом. Аха уи даҽа темоуп.
Д.Инаҧшьба, А. Агәхаа. АТ
634
Ацәажәарақәа маҷымкуа иахылҵит Егрытәи афымцастанциа аус азыруа, Қырҭтәыла иҟоу аӡҭачы аӡы иагхоу- иагымхоу азҵаара. Аиаша ашьақәргыларазы Аҧсны амассатә информациа ахархәагақәа русзуҩцәа жәаҩык инареиҳаны Қырҭтәыла иҟоу Џьвартәи аӡеизгарҭахь инеит аҭагылазаашьа зеиҧшроу рбарц азы.
Аиашеи амци ирыбжьоу «Амшеикушара» анҵамҭа ҷыдаҿы.
Егрытәи афымцастанциа аус азыруа аӡҭачахьы ухалаанӡа, Аҧсни Қырҭтәылеи рҳәаа уахысроуп, атәым ҳәынҭқаррахь ацара аҧҟаррақәа инарықәршәаны. Аҧсуа ҳәаахьчаҩцәа рнаҩс, Егры аӡиас уанырлак, ашәҟәқәа гәарҭоит ақырҭқәа. Жәыргьыҭи Џьвари урылсыр ауп, аплотинахь ухаларц азы.
Ҩнызқьи жәаҩа шықәсанӡа Егрытәи аӡҭачгьы аанызкыло аҭӡы зегьы иреиҳауп ҳәа иҧхьаӡан, агидроелектростаницақәа рхыҧхьаӡараҿы.
Аплотина ашьапы аҭбаара ҧшьынҩажәи жәаба метра ыҟоуп, аура хышә метра рҟынӡа иҳаракуп. Иара ауп аӡҭачы аанызкыло.
Аӡҭачы аҭбаареи, ауреи рымҽхак акыр ишдуугьы, сынтәатәи аӡынразы акыр илаҟәит. Уи ус шаку арҵабыргразы иаҭахӡам акгьы. Зегьы унарбоит авидеокамера абла.
Аплотинаҿы аус зуа аспециалистцәа уахгьы ҽынгьы иахылаҧшуеит аӡы иахьынӡагхо, мамзаргьы иахьынӡашьҭыҵуа. Аха иахьазы ишагхац- иагхоит рҳәоит. Ари акыр ишәарҭоуп агенераторқәа русуразы.
Даҽакала иаҳҳәозар, жәохә километра зоура ыҟоу, жә- метрак иҭбаау атоннель еснагь иҭәызарц азы, аӡҭачы иагымзароуп. Мамзар атоннель аҟнытә, атурбинақәа ирыҭҟьаны агрегатқәа рахь инеиуа аӡы амч ҧсыҽхоит. Атурбинақәа аангылар ҟалоит.
Иара убасгьы , аспециалистцәа иазгәарҭеит, аҵыхәтәантәи ашықәсазы Аҧсны инырхуа афымцалашара акыр ишацлаз.
Галынтәи хәыда – ҧсада иҳауа афымцалашара аиҷаҳаразы инызхуа ишахәҭоу ирхылаҧштәуп, ҳәа рыҧхьаӡоит Егрытәи агидроелектростанциа анапхгара.
Аҧсны имаҷым анхарҭақәеи, анаплакқәеи рышҟа инеиуа афымцамчы агәаҭагақәа . Аха иахьазы дара азхом. Убри анаҩсгьы, афымцалашара зынӡа ҳаиҷаҳаӡом. Уахынла иахьаҭахыугьы , иахьаҭахымгьы , анхарҭақәагьы уахь иналаҵаны алашара аркуп, иҳарцәаӡом. Аха уи даҽа темоуп.
Д.Инаҧшьба, А. Агәхаа. АТ
Оцените новость:
+1
+2
+3
+4
+5
Сохраните ссылку или поделитесь с друзьями